Document ID: 32010R0742

UREDBA KOMISIJE (EU) št. 742/2010
z dne 17. avgusta 2010
o spremembi Uredbe (EU) št. 1272/2009 o določitvi skupnih podrobnih pravil za izvajanje Uredbe Sveta (ES) št. 1234/2007 glede odkupa in prodaje kmetijskih proizvodov z javno intervencijo
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(a) in (d) v povezavi s členom 4 Uredbe,
ob upoštevanju naslednjega:
(1)
Zahteve, ki jih morajo izpolnjevati žita, da so upravičena do javne intervencije, in metode, ki se uporabijo za izvajanje testov, s katerimi se ugotavlja ta upravičenost v skladu s členom 7 Uredbe Komisije (EU) št. 1272/2009 (2), so navedene v delih od I do VIII in delu XII Priloge I k navedeni uredbi. Evropski odbor za standardizacijo (CEN) je spremenil nekatere izmed teh metod. Zaradi upoštevanja zlasti sprememb nekaterih od teh metod in spodbujanja evropskih standardov je treba navedene metode prilagoditi. Da bi v istem intervencijskem obdobju zagotovili enotno in dosledno uporabo teh metod, je treba določiti, da so navedene metode tiste, ki so v veljavi prvi dan tržnega leta.
(2)
Standardna metoda za določanje snovi, ki niso osnovno žito neoporečne kakovosti, ki je trenutno navedena v delu IV Priloge I k Uredbi (EU) št. 1272/2009, je določena v delu V navedene priloge. Točka 1 dela V v zvezi z navadno pšenico, durum pšenico in ječmenom je bila posodobljena z evropskim standardom EN 15587:2008. Zadevni standard bi bilo treba vključiti v navedeno točko.
(3)
V delu III Priloge I k Uredbi (EU) št. 1272/2009 so opredeljene snovi, ki niso osnovno žito neoporečne kakovosti, in specifični faktorji, ki jih je potrebno upoštevati za vsak tip žita pri opredelitvi nečistoč. Zaradi jasnosti in ujemanja z evropskim standardom EN 15587:2008 je treba nekatere opredelitve prilagoditi in nekatere podnaslove prestaviti iz ene kategorije v drugo. Zaradi teh sprememb podnaslovov je treba spremeniti tudi del II Priloge I v zvezi z minimalnimi zahtevami glede kakovosti.
(4)
Mednarodna metoda ISO 712:1998, trenutno navedena v delu IV Priloge I k Uredbi (EU) št. 1272/2009 kot ena izmed metod za določanje vlage v žitu, je bila za žita, razen za koruzo, posodobljena z evropskim in mednarodnim standardom EN ISO 712:2009. Zadevni standard bi bilo treba vključiti. Za koruzo je treba upoštevati posodobitev iz evropskega in mednarodnega standarda EN ISO 6540:2010. Treba bi bilo črtati del VI Priloge I in ustrezno spremeniti odstavek 3 dela XII Priloge I.
(5)
Standardna metoda za določanje vsebnosti beljakovin v navadni pšenici, trenutno navedena v delu IV Priloge I k Uredbi (EU) št. 1272/2009, ustreza metodi, ki jo priznava Mednarodno združenje za kemijo žit (ICC), standardi te metode pa se nahajajo pod naslovom št. 105/2. Na podlagi dela CEN bi bilo treba to metodo nadomestiti z evropskim in mednarodnim standardom EN ISO 20483:2006 in jo razširiti, da bi zajela durum pšenico. Prav tako bi bilo treba standard CEN ISO/TS 16634-2:2009 določiti kot alternativno metodo.
(6)
Metoda za določanje sedimentacije navadne pšenice, določena v skladu z mednarodno metodo ISO 5529:1992, trenutno navedeno v delu IV Priloge I k Uredbi (EU) št. 1272/2009, je bila posodobljena z evropskim in mednarodnim standardom EN ISO 5529:2009. Zadevni standard bi bilo treba vključiti.
(7)
Metoda za določanje Hagbergovega padnega števila, določena v skladu z mednarodno metodo ISO 3093:2004, trenutno navedeno v delu IV Priloge I k Uredbi (EU) št. 1272/2009, je bila posodobljena z evropskim in mednarodnim standardom EN ISO 3093:2009. Zadevni standard bi bilo treba vključiti.
(8)
Standardna metoda za določanje stopnje izgube steklastega videza durum pšenice, trenutno navedena v delu IV Priloge I k Uredbi (EU) št. 1272/2009, je določena v delu VIII navedene priloge. Na podlagi dela CEN bi bilo treba to metodo nadomestiti z mednarodno metodo EN 15585:2008. Zadevni standard bi bilo treba vključiti in črtati del VIII Priloge I.
(9)
Standardna mednarodna metoda ISO 7971/2:1995 za določanje hektolitrske mase, trenutno navedena v delu IV Priloge I k Uredbi (EU) št. 1272/2009, je bila posodobljena z evropskim in mednarodnim standardom EN ISO 7971/3:2009. Zadevni standard bi bilo treba vključiti.
(10)
To uredbo je treba uporabljati od datuma, ko začnejo določbe Uredbe (EU) št. 1272/2009 veljati za žita.
(11)
Da pa bi države članice lahko opravile spremembe in posodobitve, uvedene s to uredbo, zlasti v zvezi z nečistočami in sklici na standard EN 15587, je treba za uresničitev nekaterih določb določiti razumen rok. Spremembe je treba začeti uporabljati s tržnim letom 2011/2012.
(12)
Ukrepi, določeni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Uredba (EU) št. 1272/2009 se spremeni:
1.
Člen 7 se spremeni:
(a)
prva alinea odstavka 2 se nadomesti z naslednjim:
„-
za žita: v delih III, IV, V, VII in XII Priloge I,“
(b)
doda se odstavek 3:
„3. Za določitev kakovosti žit, ponujenih za intervencijo ali danih v intervencijo, se uporabljajo metode, opisane v Prilogi I, določene z zadnjimi različicami evropskih ali/in mednarodnih standardov, kakor je ustrezno, ki so veljale prvi dan vsakega tržnega leta.“
2.
Priloga I se spremeni v skladu s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. julija 2010.
Vendar se člen 1(2) v zvezi s točko B dela II, z delom III, s točko (a) dela IV in z delom V Priloge I k Uredbi (EU) št. 1272/2009 uporablja od 1. julija 2011.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. avgusta 2010

Labels: 3
6